ירוק עכשיו

ירוק עכשיו היא עמותה ישראלית שהוקמה בשנת 2008 הפועלת למען הגנה על ערכי הטבע והמורשת. העמותה פועלת בשני מישורים עיקריים: טיפול והסרת מפגעים סביבתיים ברחבי הארץ, בדגש על יהודה ושומרון לאור מורכבותו של הדין החל שם, וכן בהיעדר מעורבותם של ארגונים סביבתיים אחרים, ועקב ליקויים בטיפול מצד הגורמים השונים הממונים מטעם המדינה. פעילויות חינוך להגברת המודעות לאיכות הסביבה בקרב הציבור הרחב. בתחום זה מתקיימים פרויקטים רבים הפונים לקהלי יעד מגוונים ובטווחי גיל שונים. בין הפעולות שקיימה העמותה בתחום זה: טיפול במפגעים סביבתיים: קבלת פניות ציבור מכל רחבי הארץ בנוגע למפגעים סביבתיים. העמותה מטפלת בפניות באמצעות עו"ד באי כוח העמותה, וכן בסיוע מתנדבים אל מול הגורמים הרלוונטיים. מעורבות תכנונית: השתתפות בוועדות התכנון והגשת התנגדויות במקרה הצורך, לקידום ושמירה על האינטרס הסביבתי. דרישה לעמוד על התנאים והקריטריונים הסביבתיים, בעיקר בפרויקטים בעלי השפעה סביבתית רחבה. חקיקה: פעילות משפטית וציבורית להחלת התקנות הנוגעות לאנרגיה חלופית גם ביו"ש (התקנות הוחלו). תיקון פקודת המכרות להרחבת האחריות הפלילית גם על מי שרוכש ומקבל חומרי חציבה ממחצבות לא חוקיות. (החוק עבר במליאת הכנסת ונכנס לתוקף ביום י"ט בטבת התשע"ג, 1.1.13). קידום השוואת חקיקה סביבתית ביו"ש – הסטודנטים הפעילים בקליניקה הסביבתית עורכים זו השנה השנייה מחקר השוואתי בין החקיקה הסביבתית ביו"ש מול החקיקה הסביבתית בישראל. כבר התקיים כנס עתירות: העמותה הגישה עתירות שונות בענייני חופש מידע; עתירה לבג"ץ בנוגע לשפכים במחנות צה"ל בבית-אל (ביהמ"ש ציין כי רק בזכות הפעילות של "ירוק עכשיו" המפגע טופל); עתירה לבג"ץ בנוגע לתחנות דלק לא חוקיות ביהודה ושומרון; ומנהלת הליכים בנושא תכנון ופגיעה בסביבה בערכאות שונות. סוגיות כלליות שונות: העמותה עוסקת במגוון סוגיות רוחב כגון: הגברת הפיקוח והאכיפה ביהודה ושומרון על עברייני סביבה ודרישה לפתיחת תיקים פליליים כנגדם. הגנה על שטחים פתוחים ועתיקות. העלאת מודעות ציבורית לשמירה על ערכי טבע וסביבה בפרט בנוגע למפגעים חוצי גבולות. פעילות להחלת עקרון השקיפות במנהל האזרחי בתחומים הנוגעים לאיכות הסביבה – פרסום פרוטוקולים, מועדי דיונים של הוועדות השונות וכדומה (נמצא כעת בתהליכי מימוש). מעקב אחר אופן ניהול התקציבים הנתונים לתחום איכות הסביבה במנהל האזרחי. באופן עקרוני וכעניין שבמדיניות, מעדיפה העמותה להידבר עם הגורמים הרלוונטיים, ולהימנע מהליכים בבתי משפט, ופונה לאפיק זה רק בהיעדר ברירה אחרת, ומשמוצו כל הדרכים האחרות לפתור את הבעיה הנדונה. בתחום זה פועלת העמותה להגברת המודעות ולחינוך לשמירה על הסביבה. בין פעולותיה העיקריות בעניין זה: תוכנית חינוכית ייחודית ירוקה ומקיימת הפועלת בפנימיות ברחבי הארץ. קיום תחרות "הקהילה האקולוגית" שבמסגרתו מתחרות קהילות ירוקות ברחבי הארץ על קבלת התואר ולזוכות מוענק פרס כספי לקיום פעילות סביבתית-קהילתית. בין הזוכים עד כה: קיבוץ קטורה מהערבה, מועצה אזורית עמק חפר, עיריית נתניה, קהילת "טרנזישן" טבעון, מועצה מקומית אפרת, קהילת רמות ספיר מחיפה, בית ספר יגאל אלון מנתניה, היישוב יקיר שבשומרון, כפר הרי"ף. קיום תחרות "בית הכנסת הנאה והמקיים" בשיתוף המועצה לישראל יפה ועמותת "טבע עברי". במסגרת התחרות קהילות שונות מציגות את העשייה החברתית-סביבתית שלהן בבית הכנסת. 'תו ירוק לעלוני שבת' – כ-2 מיליון עותקים של דפי פרשת שבוע מופצים חינם בכל שבוע בבתי כנסת בישראל ומועברים לגניזה (הטמנה בקרקע). ביוזמת "ירוק עכשיו" הוצא "תו תקן ירוק" לעלונים המתאימים לעבור מחזור במקום גניזה. המהלך זכה לתמיכת המשרד להגנת הסביבה ורבנים בולטים בציבור הדתי לאומי ביניהם: יעקב אריאל, יובל שרלו, אריה שטרן, רונן לוביץ', יוסף צבי רימון ועוד. ערבי תרבות – העמותה מארגנת אירועי תרבות שונים, כגון ערב אקו פואטיקה - סדנאות שירה בנושאי סביבה, אירועים לסטודנטים ועוד. דיבייט – תחרות דיבייט מסורתית לסטודנטים החברים במועדוני דיבייט מאוניברסיטאות בכל הארץ להעלאת המודעות לנושאי סביבה שונים. הקמת בית מדרש סביבתי בשיתוף עם "בית מורשה" לקראת שנת השמיטה תשע"ה. מישורי פעולה נוספים: שיתוף פעולה עם קליניקות סביבתיות במוסדות להשכלה גבוהה (אונ' בר-אילן, המרכז האקדמי שערי משפט, מכללת ספיר). שיתוף פעולה עם מועצות מקומיות וטיפול במפגעים בתחומן. שיתוף פעולה עם ארגוני סביבה אחרים וטיפול בנושאים משותפים. שיתוף פעולה עם אנשי מחקר, מדע ומשפט על-מנת להביא לשיפור איכות הסביבה בארץ. בראש העמותה עמדה מאז הקמתה ועד שנת 2015, יעל ישראל, בתו של השר אורי אריאל. תיקון פקודת המכרות עתירה בנוגע לתחנות דלק לא חוקיות ביו"ש עתירה מחנות צה"ל בבית-אל אתר האינטרנט הרשמי של ירוק עכשיו ירוק עכשיו, ברשת החברתית פייסבוק ירוק עכשיו, באתר "גיידסטאר ישראל" סיכום שנת פעילות תשע"ב באתר העמותה ראיון של יעל ישראל - מנכ"לית "ירוק עכשיו" בקשר לשריפת הפסולת בשטחי איו"ש, באתר העמותה, 28 בינואר 2014 משה גורלי, המשנה ליועמ"ש: "אורי אריאל מנוע מלעסוק בנושא קק"ל בשל מעורבות בתו", באתר כלכליסט, 2 בפברואר 2015